Euroopa Liidu Teataja L 095 , 27/03/1998 Lk 0001 - 0003



Ühine Seisukoht, 19. märts 1998, mille nõukogu on Euroopa Liidu lepingu artikli J.2 alusel määratlenud Jugoslaavia Liitvabariigi vastaste piiravate meetmete kohta (98/240/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, ning arvestades, et: hiljutised sündmused Jugoslaavia Liitvabariigis, eelkõige jõu kasutamine albaanlaste kogukonna vastu Kosovos, kujutavad endast lubamatut inimõiguste rikkumist ja seavad ohtu piirkonna julgeoleku; Euroopa Liit mõistab teravalt hukka Kosovo Vabastusarmee ja kõigi teiste rühmituste või üksikisikute poolt toime pandud terrorismi- ja vägivallaaktid; liit mõistab teravalt hukka rahumeelse poliitiliste vaadete väljendamise mahasurumise vägivalla teel; 12. märtsil 1998 avaldas liit toetust kontaktgrupi 9. märtsi 1998. aasta avaldusele; liit nõuab, et Jugoslaavia Liitvabariigi valitsus astuks tõhusaid samme vägivalla peatamiseks ja võtaks endale kohustuse leida Kosovo küsimusele poliitiline lahendus rahumeelse dialoogi teel Kosovo albaania kogukonnaga, ning eelkõige: - tooks välja politsei eriüksused ja lõpetaks julgeolekujõudude tegevuse tsiviilelanikkonna vastu, - lubaks Rahvusvahelisel Punase Risti Komiteel ja teistel humanitaarabiorganisatsioonidel, samuti liidu ja teiste saatkondade esindajatel Kosovosse siseneda, - kohustuks avalikult alustama dialoogi Kosovo albaania kogukonna juhtidega, - teeks konstruktiivset koostööd, et rakendada kontaktgrupi avalduse lõikes 6 sätestatud meetmeid; artiklites 1-4 sätestatud piiravaid meetmeid, sealhulgas majandus- ja/või finantssuhete piiramist, peetakse vajalikuks; sellised meetmed vaadatakse viivitamata uuesti läbi, kui Jugoslaavia Liitvabariigi valitsus võtab eespool põhjendustes osutatud meetmed; kui eespool nimetatud samme ei astuta ja repressioonid Kosovos jätkuvad, võtab liit täiendavaid rahvusvahelisi meetmeid, eelkõige taotleb Jugoslaavia Liitvabariigi ja Serbia valitsuse välismaal asuvate rahaliste vahendite külmutamist, ON MÄÄRATLENUD KÄESOLEVA ÜHISE SEISUKOHA: Artikkel 1 Euroopa Liit kinnitab ühise seisukohaga 96/184/ÜVJP [1] endise Jugoslaavia suhtes kehtestatud relvaekspordiembargot. Artikkel 2 Jugoslaavia Liitvabariigile ei tarnita mingit varustust, mida võidakse kasutada siserepressioonideks või terrorismiks. Artikkel 3 Serbias kehtestatakse moratoorium valitsuse poolt rahastatava ekspordikrediiditoetuse suhtes kaubandusele ja investeeringutele, sealhulgas erastamise rahastamise suhtes valitsuse poolt. Artikkel 4 1. Jugoslaavia Liitvabariigi ja Serbia kõrgematele ametnikele, kes on vastutavad Jugoslaavia Liitvabariigi julgeolekujõudude repressioonide eest Kosovos, ei anta viisasid. 2. Lisas loetletud isikud, kes kannavad selget vastutust julgeolekuküsimustes, kantakse liikmesriikide territooriumile mittelubatavate isikute nimekirja. Kui Jugoslaavia Liitvabariigi võimud ei anna rahvusvahelise üldsuse nõudmistele järele, lisatakse sinna nimekirja veel teisi Jugoslaavia Liitvabariigi ja Serbia kõrgemaid ametnikke, kes on vastutavad repressioonide eest Kosovos. Erandjuhtudel võib teha erandeid, kui see aitab kaasa liidu eluliste eesmärkide saavutamisele. Nõukogu ajakohastab nimekirja vastavalt sündmuste arengule Kosovos. Artikkel 5 Käesolev ühine seisukoht jõustub selle vastuvõtmise päeval. Artikkel 6 Käesolev ühine seisukoht avaldatakse Euroopa Ühenduste Teatajas. Brüssel, 19. märts 1998 Nõukogu nimel eesistuja J. Straw [1] EÜT L 58, 7.3.1996, lk 1. -------------------------------------------------- LISA Vlajko Stojlkovic (Serbia siseminister) Vlastimir Djordjevic (Riikliku Julgeolekutalituse juhataja) Dragisa Ristivojevic (Riikliku Julgeolekutalituse juhataja asetäitja) Obrad Stevanovic (siseministri abi) Jovica Stanisic (siseministri abi: Serbia riik-liku julgeolekuteenistuse ülem) Radomir Markovic (siseministri abi: riik-liku julgeolekuteenistuse ülema asetäitja) Frenki Simatovic (riigi erijõudude ülem) David Gajic (Kosovo julgeolekuülem) Lubinko Cvetic (Kosovo julgeolekuülema asetäitja) Veljko Odalovic (Kosovo piirkonna juhataja asetäitja) --------------------------------------------------